
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 10P/75/2024 8724201871 17. 06. 2024 JUDr. František Krasňan ECLI:SK:OSPP:2024:8724201871.3
ROZSUDOK V MENE SLOVENSKEJ REPUBLIKY Okresný súd Poprad, sudcom JUDr. Františkom Krasňanom, vo veci starostlivosti o mal. dieťa: A. B., nar. XX.X.XXXX, bytom u matky, zast. opatrovníkom, Úradom práce, sociálnych vecí a rodiny v Poprade, dieťa rodičov: matka C. D., nar. X.X.XXXX, bytom E., F. XX/XX a otec G. B., nar. XX.XX.XXXX, bytom E., H. XX, v konaní začatom na návrh otca o úpravu styku, takto rozhodol: I. Schvaľuje rodičovskú dohodu v tomto znení: Otec je oprávnený stretávať sa s maloletou A. B., nar. XX.X.XXXX tak, že v priebehu kalendárneho roka je otec oprávnený stretávať sa v popoludňajších hodinách dvakrát týždenne v dňoch od pondelka do piatku s maloletou tak, že dieťa si prevezme v škole po ukončení vyučovania v školskom zariadení a odovzdá matke o 19:00 hod. v mieste bydliska matky, a to v priebehu každého kalendárneho týždňa a okrem toho je oprávnený sa stretávať s mal. A. každú druhú sobotu v mesiaci od 10:00 hod. s prenocovaním dcéry v bydlisku otca do nasledujúcej nedele do 19:00 hod, kedy otec v mieste bydliska matky odovzdá maloletú matke dieťaťa. Otec sa zaväzuje informovať matku minimálne jeden deň vopred, kedy sa má uskutočniť styk otca s dieťaťom v pracovný deň, čím sa mení rozsudok Okresného súdu Poprad sp. zn. 10P/152/2021 zo dňa 20.10.2022. II. Žiaden z účastníkov nemá právo na náhradu trov konania. odôvodnenie: 1. Podľa § 221 C.s.p., písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania, alebo to ustanovuje tento zákon. 2. Po vyhlásení rozhodnutia, jeho odôvodnení a poučení o opravnom prostriedku sa účastníci konania vzdali práva podať proti tomuto rozsudku odvolanie, preto v súlade s ust. § 221 C.s.p. v spojení s ust. § 2 ods. 1 Civilného mimosporového poriadku písomné vyhotovenie tohto rozsudku neobsahuje odôvodnenie. 3. O trovách konania rozhodol podľa § 52 CMP. Poučenie: Proti tomuto rozsudku odvolanie nie je prípustné, pretože účastníci konania sa tohto práva po vyhlásení rozsudku vzdali písomne do zápisnice o pojednávaní (§ 368 CSP).
Proti tomuto rozsudku v časti výroku o schválení dohody rodičov nie sú rodičia oprávnení podať odvolanie. ( § 122 CMP). Ak povinnosť uvedená vo výrokovej časti tohto rozsudku nebude plnená dobrovoľne, môže oprávnený podať návrh na výkon exekúcie podľa osobitného zákona (Exekučný poriadok). Ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, môže oprávnený podať návrh na nariadenie výkonu rozhodnutia.

